ગણપત યુનિવર્સિટી એ ખેરવા ,મહેસાણા, ગુજરાત, ભારત ખાતે આવેલી એક શૈક્ષણિક સંસ્થા છે, જેનું સંચાલન મહેસાણા જિલ્લા શિક્ષણ સંગઠન (Mehsana District Education Foundation) દ્વારા કરવામાં આવે છે. ગણપત વિશ્વવિદ્યાલયની કલ્પના એવી શિક્ષણની વસાહત તરીકે કરવામાં આવી છે કે જ્યાં આવેલા ઘર ખાતે દરેક પ્રકારના ધંધા-વ્યવસાય માટેનું મૂલ્યસભર શિક્ષણ મળે અને આ શિક્ષણ આંતરરાષ્ટ્રીય સ્તર પર પ્રતિસ્પર્ધા કરનારું તેમજ માન્યતા પ્રાપ્ત અભ્યાસક્રમોથી સજ્જ હોય અને બીજી તરફ એવી પ્રાથમિક અને માધ્યમિક શિક્ષણ સંસ્થાઓ પણ હોય કે જ્યાં મજબુત પાયાનું શિક્ષણ મળે કે જે, ભારતીય સંસ્કૃતિનાં મૂલ્યો અને વારસા પર આધારીત પણ હોય.